AGE เตือนระวัง “มิจฉาชีพ” อ้างชื่อบริษัทชวนลงทุน
AGE เตือนนักลงทุน! ระวังมิจฉาชีพแอบอ้างชื่อบริษัทฯ ชักชวนให้ลงทุน ยันไม่มีส่วนเกี่ยวข้องกับการกระทำในลักษณะดังกล่าว พร้อมแจ้งเตือนให้นักลงทุนระมัดระวังอย่าหลงเชื่อการแอบอ้าง
AGE เตือนนักลงทุน! ระวังมิจฉาชีพแอบอ้างชื่อบริษัทฯ ชักชวนให้ลงทุน ยันไม่มีส่วนเกี่ยวข้องกับการกระทำในลักษณะดังกล่าว พร้อมแจ้งเตือนให้นักลงทุนระมัดระวังอย่าหลงเชื่อการแอบอ้าง
11 ต.ค. 2565

บริษัท เอเชีย กรีน เอนเนอจี จำกัด (มหาชน) หรือ AGE ขอแจ้งเรื่องมีผู้แอบอ้างใช้ชื่อบริษัทหลอกลวงให้บุคคลทั่วไปโอนเงินให้ อ้างว่าเป็นการทำภารกิจเพื่อให้ได้ผลกำไร ส่งผลให้มีผู้ถูกหลอกลวงและได้รับความเสียหาย
ทั้งนี้ทางบริษัทฯขอแจ้งให้ทราบว่า ไม่มีส่วนเกี่ยวข้องกับการกระทำดังกล่าวแต่อย่างใด จึงขอแจ้งเตือนให้นักลงทุนและประชาชนทั่วไป ระมัดระวัง และอย่าหลงเชื่อการแอบอ้างจากกลุ่มมิจฉาชีพดังกล่าว หากมีข้อสงสัยจากกรณีดังกล่าว หรือต้องการติดต่อสอบถามกับบริษัทฯ โดยตรง สามารถติดต่อ ผ่านช่องทาง ดังต่อไปนี้ หน่วยงานผู้ลงทุนสัมพันธ์ โทรศัพท์ 02-894 0088 ต่อ 704 หรือ Email : [email protected]